ཞིས་ཅིན་ཕིང་གིས་ང་ཚོས་བློ་མཐུན་ཀྲུའུ་ཏེར་དྲན་གསོ་ཞུ་བར་ཁོང་གི་ལྷག་བསམ་རྣམ་དག་དང་ཁ་ཞེ་གཉིས་མེད་དང་སྲ་ཞིང་བརྟན་པའི་ཏང་གཤིས་ལ་སློབ་སྦྱོང་ཞུ་དགོས།ཏང་གཤིས་ནི་ཏང་ཡོན་དང་ལས་བྱེད་པ་རང་ལུས་ཚུགས་ཐུབ་པ་དང་།བྱ་གཞག་ཚུགས་ཐུབ་པ།གཏམ་ཚུགས་ཐུབ་པ།ཀུན་སྤྱོད་ཚུགས་ཐུབ་པ་བཅས་ཀྱི་རྨང་རྡོ་ལྟ་བུ་ཞིག་ཡིན།དེས་སྐྱེ་བོ་ཞིག་གི་ལུས་ཐོག་ནས་གང་ཞིག་ཀུན་སྤྱོད་ཡིན་པ་དང་ཏང་ཡོན་ཞིག་གི་ལུས་ཐོག་ནས་གང་ཞིག་ཏང་གཤིས་ཡིན་པ་ཐག་གཅོད་ཐུབ།ཏང་ཡོངས་ཀྱི་བློ་མཐུན་ཚོས་ངེས་པར་དུ་རང་ཉིད་གུང་ཁྲན་ཏང་ཡོན་ཡིན་པ་བློ་ལ་བརྟན་པོ་བཅངས་ཏེ་དུས་དང་རྣམ་པ་ཀུན་ཏུ་ཏང་དང་བློ་སེམས་གཅིག་མཐུན་བྱེད་པ་དང་།ཏང་ལ་བློ་དཀར་སེམས་དཀར་བྱེད་པ།ཏང་གི་སེམས་ཁྲལ་སེལ་བ།ཏང་གི་འགན་འཁྲི་འཁུར་བ།ཏང་གི་འགན་འཁྲི་སྒྲུབ་པ་བཅས་བྱས་ནས་ཏང་གིས་སྤྲད་པའི་འགན་འཁྲི་དང་ལས་འགན་ནུས་ཤུགས་ཡོད་རྒུས་ལེགས་སྒྲུབ་བྱེད་དགོས་ཞེས་བསྟན་གནང་བ་རེད།